Minna Herrala - Animalistic, piirustuksia ja pieniä installaatioita.
Kesänäyttelyiden avajaiset Seinäjoen taidehallilla
Seinäjoen taidehallin kesän näyttelyt avautuvat keskiviikkona 16.6. avajaistapahtumalla klo 17-20 ja sen jälkeen yhteistyössä Selmu ry:n kanssa järjestettävällä Pintandwefall-yhtyeen keikalla klo 20. Bändissä soittaa Pisto.-näyttelyssa mukana oleva kuvataiteiilija Ninni Luhtasaari eli Dumb Pint. Avajaistapahtumaan ilmoittaudutaan oheisen ilmoittautumislinkin kautta. Keikan liput myy Selmu ry ja pääset ostamaan ne täältä Tiketti.fi-sivustolta. Huomioithan, että keikalle tulee ostaa lippu erikseen, eikä ilmoittautuminen avajaistapahtumaan ole ilmoittautuminen keikalle. Tapahtuma järjestetään voimassa olevat koronarajoitukset huomioiden ja ilmoitamme mahdollisista muutoksista. Hallissa avautuva Anne Katrine Senstadin Radical Light - Elements VI on immersiivinen tilallinen valo-, ja ääni-installaatio, joka tutkii tilan havaitsemisen käsitteitä ja valoa, väriä ja ääntä kognitiivisen järjestelmämme kautta. Kokemukselliseen installaatioon liittyy arvostetun säveltäjän JG Thirlwellin ympäröivä ääretön äänisävellys. Radical Light nähdään ensi kertaa Suomessa. Vintillä nähtävä PISTO. on viiden nuoren suomalaisen nykytaiteilijan yhteisnäyttely. Seinäjoen taidehallin ohjelmatiimi on kuratoinut näyttelyyn nuoria tekijöitä, joita yhdistää tekstiili tekniikkana ja materiaalina. Tekniikan lisäksi taiteilijoita yhdistää leikkisyys ja toisaalta kantaa ottava asenne, sekä perinteiseksi mielletyn tekniikan käyttäminen ja soveltaminen uudella tavalla. Näyttely käy vuoropuhelua näyttelytilan kanssa: Taide- ja kulttuurikeskus Kalevan Navetassa on toiminut tekstiilituotteita valmistava verkatehdas vuosina 1909 – 1929. Sen jälkeen vuosikymmeniä puolustusvoimien varastona toiminut rakennus on jälleen 2020-luvulla pehmeiden materiaalien koti, koska talossa toimii muiden taide- ja kulttuuritoimijoiden ohella käsityö- ja taitokeskus sekä –myymälä. Näyttelyn taiteilijat ovat Anni Haunia, Erika Hirsimäki, Ilai Elias Lehto, Ninni Luhtasaari ja Anna-Karoliina Vainio. Kuvassa yksityiskohta Ninni Luhtasaaren teoksesta Pantera albums ranked (2020).
Kaikille avoimet avajaiset aloittavat Seinäjoen taidehallin näyttelykesän
{"fi":"Ennakkoilmoittautuminen NetTicket-verkkokaupassa","sv":"","en":""}
Ohjatulla kierroksella pyöräillään Kalevan Navetalta Törnävälle ja sieltä keskustaan. Matkan pituus on n. 8 kilometriä. Pyöräilytahti on rauhallinen ja kierros kestää 1-1,5 tuntia osallistujamäärästä sekä yhteisesti sovitusta tahdista riippuen. Patsaspyöräily sopii kaikenikäisille. Lähtö Kalevan Navetalta klo 17.30. Kierrokselle ilmoittaudutaan ennakkoon NetTicket-verkkokaupassa. Käytäthän pyöräilykypärää. Patsaspyöräilyn luotsaa läpi taideohjaaja Minna Autio.
Tutustu Seinäjoen julkiseen taiteeseen pyöräillen ja nauttien kauniista maisemasta.
Taiteilijatapaamiset sis. pääsylippuun 6/4 €, Taidejooga 12 € (ennakkoilmoittautuminen)
{"fi":"Taidejoogan ennakkoilmoittautuminen NetTicket-verkkokaupassa","sv":"","en":""}
Päivi Rintaniemen Calix ja Jaana Maijalan & Ville Linnan Prometheuksen kanto – Pysykää yhdessä ovat avoinna viimeistä päivää lauantaina 29.5. Sen kunniaksi ohjelmassa Taidejoogaa Vintillä klo 10-11 (erillinen ennakkoilmoittautuminen), Päivi Rintaniemen taiteilijatapaaminen Hallissa klo 13 ja äänitaitaiteilija Ville Linnan taiteilijatapaaminen ja performanssi klo 14. Performanssissa on mukana muusikko Markus Pyörälä. Taiteilijatapaaminen ja musiikkiesiintyminen sisältyvät näyttelylippuun, eikä erillistä ilmoittautumista tarvita. Tapahtumat järjestetään koronarajoitukset huomioiden.
Seinäjoen taidehallin kevään näyttelyitä juhlitaan viimeisenä avoinnaolopäivänä taidejoogalla ja taiteilijatapaamisilla
Suomen taitavimmat taitolennokkien lennättäjät ja hienoimmat mallilennokit kokoontuvat yhteiseen SM-osakilpailuun Kurjennevan lennokkikentälle elokuun alussa. Kilpailijoille suunnattu kilpailukutsu julkaistaan lennokit.netissä kesän aikana. Kilpailut ovat kaksipäiväiset, eli kilpailulentoja on sekä lauantaina että sunnuntaina ja kaikki mukana olevat lennokit ovat maanäyttelyssä koko viikonlopun ajan. Paikalla on Seinäjoen lennokkikerhon buffetti. Vapaa pääsy. Tervetuloa!
Radio-ohjattavien taitolennokkien ja mallilennokkien SM-osakilpailut
Mt697:n varrella, n. 14km Seinäjoelta Kuortaneen suuntaan
{"fi":"Tapahtumaan on ilmoittautuminen oheisen linkin kautta https://bit.ly/2Rb5xZ5 ","sv":"","en":""}
Tilaisuudessa kuulemme Suomen lastenkulttuurikeskusten liiton toiminnanjohtaja Aleksi Valtan puheenvuoron lasten ja nuorten kuulemisesta ja osallisuudesta. Lastenkulttuurikeskus Louhimon toimintaa ja MaaMa 2021 - Maakunnalliset Mahdollisuudet –hanketta esittelevät vs. lastenkulttuurikoordinaattori Tanja Huuskonen ja hankekoordinaattori Laura Buckman. Lisäksi Panula-opiston rehtori Niina Kiprianoff kertoo, miten lapset ja nuoret huomioidaan Panula-opiston toiminnassa Kauhajoella sekä annamme puheenvuoron RiveriFestin tuotantotyöryhmän nuorelle kurikkalaisille jäsenelle Sampsa Silanderille. Nyt koronapandemian aikana joudumme valitettavasti kulttuurikaffit nauttimaan etänä Teamsin välityksellä omin eväin. Linkki kahveille lähetetään ilmoittautuneille lähempänä ajankohtaa. Tapahtumaan on ilmoittautuminen oheisen linkin kautta https://bit.ly/2Rb5xZ5 Kulttuurikaffit on Etelä-Pohjanmaan liiton uusi toimintamuoto, jolla kootaan toimijoita yhteen mielenkiintoisten ja ajankohtaisten kulttuuriaiheiden äärelle kuulemaan, keskustelemaan ja verkostoitumaan. Kaffeja järjestämme noin kolme kertaa vuodessa, ja kerran vuodessa kokoonnumme isommasti yhteen kulttuurifoorumin merkeissä. Kulttuurikaffeilla tavataan!
Teemana on lastenkulttuuri ja kaffit järjestetään osana Lastenkulttuurin juhlaviikon ohjelmaa
Tilaisuuteen osallistutaan Teamsin välityksellä. Linkki lähetetään ilmoittautuneille.
{"fi":"Tapahtuma toteutetaan kolmena (3) näytöksenä, joihin otetaan siisään max. 20 henkilöä. Lipun tapahtumaan voi ostaa Tiketistä. Tapahtumassa järjestetään katutaide-työpaja, johon otetaan max. 15 henkilöä. Työpajaan osallistutaan lipunoston yhteydessä.","sv":"","en":""}
Tapahtuman ohjelmisto koostuu graffititaiteilija Banksyn maailmaan sukeltavasta dokumentista sekä lyhytelokuva-kokoelmista. OTOS tarjoaa ainutlaatuisen kokemuksen nähdä Banksy Most Wanted -dokumentin Seinäjoella. Mystisestä taiteilijasta kertovien tarinoiden sekä hänen taideteostensa kautta pyritään saamaan selville, kuka oikein on tämä henkilöllisyytensä salannut mystinen Banksy. Dokumenttiin liittyen tapahtumassa järjestetään myös katutaide-työpaja. OTOS-tapahtumassa näytettävät lyhytelokuvasarjat ovat koottu nuorten ja pohjalaislähtöisten elokuvantekijöiden töistä. OTOS-tapahtuman ohjelma esitetään kolmena erillisenä kokonaisuutena, joista jokaiseen kuuluu Banksy-dokumentti sekä noin tunnin mittainen lyhytelokuvasarja. Yhden näytöksen kesto on noin 3 tuntia. Tapahtuma järjestetään rajallisella 20 henkilön yleisömäärällä Rytmikorjaamon suuressa klubisalissa. Tapahtuma on pääsymaksullinen ja K18. Ensimmäistä kertaa toteutettava tapahtuma järjestetään yhteistyössä Selmu ry:n, Seinäjoen ammattikorkeakoulun ja Elokuvakeskus Botnian ry:n kanssa. Näytösajat: Näytös 1 : Best of Pohjanmaa* + Banksy Most Wanted Klo 13:15, ovet klo 13:00 Katutaidetyöpaja: klo 16:15 Näytös 2: Best of Pohjanmaa* + Banksy Most Wanted Klo 16:30, ovet klo 16:15 Näytös 3: Tuoretta Pohjanmaalta** + Banksy Most Wanted Klo 19:45, ovet klo 19:30 Best of Pohjanmaa* -lyhytelokuvasarjassa esitetään: - Maa joka nousee ja laskee (Moona Pennanen, dokumentti) - Where to land (Sawandi Groskind, fiktio) - Lennä lennä Leppäkerttu (Erkki Asu, dokumentti) - The Days of March (Samuli Kuusisto, fiktio) Tuoretta Pohjanmaalta** -lyhytelokuvasarjassa esitetään: - Amor (Inka Nyström ja Liina-Kaisa Pajula, fiktio) - För allas bästa (Andreas Westerberg, fiktio) - Maa joka nousee ja laskee (Moona Pennanen, dokumentti) - Fjolla (Elena Sulin, fiktio) - The Great Hold-Up (Santtu Koivisto, fiktio)
Elävän kuvan festivaali OTOS järjestetään kolmena näytöksenä Rytmikorjaamolla
TÖRNÄVÄN KESÄTEATTERISSA 2021 - MUSIKAALI SOMETHING ROTTEN - JOTAIN MÄTÄÄ!
Jos nimesi on Shakespeare, olet kuumista kuumin! Mutta jos ei, et tosiaankaan ole suurin! Shakespearen, tuon renessanssiajan suurimman rokkistaran loisto haalistaa muut kirjailijaplantut. Perän veljekset (The Bottom Brothers) tahtoisivat yhtälailla nimiinsä hittinäytelmän ja sitä he yrittävät 1590-luvun Lontoossa epätoivoisina kirjoittaa. Paikallinen ennustaja Nostradamus (siis ei Se Nostradamus vaan hänen veljenpoikansa Thomas) tähyää teatteritaiteen tulevaisuuteen ja näkee sekä katot näyttämöiden yllä että plyysipenkit katsomoissa. Mutta luvassa näyttäisi olevan muutakin uskomatonta ja mahtavaa: yhtäaikaista laulua, tanssia ja näyttelemistä – musikaali! Rooleissa loistavat: ensimmäisen ison musikaaliroolinsa Shakespearen hahmossa tekevä Christoffer Strandberg, lapualaislähtöinen Antti LJ Pääkkönen, hänen veljenään esiintyvä Jani Karvinen, Seinäjoen oma tyttö, musikaalin asianajaja Bea Irina Isberg (ent. Vartia), Nostradamuksen roolin tekevä ja parhaillaan Evita-musikaalin Che’nä laulava Marko Maunuksela, saman musikaalin riveissä nyt esiintyvä, kesän Portia Reeta Vestman sekä jo Spamalotissa hurmannut, tulevan kesän veli Jeremia Henrik Hammarberg sekä useissa eri rooleissa niinikään Spamalotissa häikäissyt koreografi Jyri Numminen, Evita-musikaalista tutut Elina Haikka, Julius Martikainen ja Pyry Smolander sekä Seinäjoen komediakesään paluun tekevä Katriina Sinisalo!
Törnävän kesäteatterissa 2021 - Broadway-musikaali Something rotten - Jotain mätää!
EXIT – Kautta aikojen livestream 16.5.2021
Exit on tehnyt korona-aikana jo kaksi suosittua livestream-konserttia. Toukokuussa kuullaan kolmas. Exitin laulut ovat kulkeneet yleisönsä mukana jo yli 30 vuoden ajan ylittäen sukupolvien rajat. Siksi tässä Kautta aikojen -nimeä kantavassa livestream-konsertissa myös yleisöllä on mahdollisuus vaikuttaa konsertin sisältöön esittämällä ennakkoon laulutoivomuksiaan. Muutama henkilö yleisöstä pääsee myös kertomaan johonkin Exitin lauluun liittyvän tarinansa suorassa lähetyksessä tai videon tai kuvien välityksellä. Konsertissa päästään kurkistamaan kulissien taakse sekä Exitin nykyisten, että myös joidenkin entisten jäsenten haastattelujen kautta. Tarinoita on keräämässä Radio Dein aamujuontaja Mikael Juntunen. Kaksituntinen kokonaisuus sisältää nimensä mukaisesti Exitin rakkaimpia lauluja, sisältäen myös viime vuosina harvemmin esitettyjä kappaleita. Luvassa on myös maistiaisia syksystä asti työn alla olleelta uudelta Exit-albumilta. Exit julkaisee toukokuussa 2021 myös sinkun uudelta albumiltaan. Pekka Simojoki kommentoi: "Tästä konsertista halusimme tehdä vähän erilaisen. Yritämme sukeltaa syvemmälle kuin yleensä. Uskon, että siitä tulee mielenkiintoinen ja koskettava juttu -ja tietenkin hauska myös. Uskon, että tämä on parasta, mitä voimme antaa ennen kuin päästään taas tien päälle! Kannattaa tulla mukaan! " Exit-yhtyeen jäsenet ovat Pekka Simojoki (laulu), Matti Puttonen (laulu ja koskettimet), Timo Luoto (rummut), Jari Levy (laulu ja koskettimet), Make Perttilä (laulu ja kitara), Jarkko Jouppi (kitara) ja Timo Jouppi (basso). Konsertin tuottavat Radio Dei ja Ohjelmatoimisto Kristalli. Lähetä oma laulutoiveesi ja Exit-tarinasi osoitteeseen: johanna@ohjelmatoimistokristalli.fi. Huomioimme kaikki viestit ja valitsemme osan näistä konserttiin mukaan. Exit Kautta aikojen -livestream su 16.5. klo 18.00 Liput: www.tiketti.fi Alk. 18 € Konsertin kesto noin 2 h
Exitin kautta aikojen parhaat laulut ja tarinat yhdessä konsertissa. Myös yleisö pääsee toivomaan suosikkejaan
Karhut Kainuun kesäillassa : Milla Köykän valokuva- ja runonäyttely
Milla on kuvannut karhuja Kainuussa piilokojusta ja lisännyt valokuviin myös hauskat runot
Näyttelykävijöitä Meidän tarinoitamme näyttely Ville Vuorenmaan teokset.jpg
K65 Taidetorstai: Päivi Rintaniemi esittelee näyttelyään
K65 Taidetorstai on ohjattu kierros Taidehallin ajankohtaisiin nykytaidenäyttelyihin leppoisaan tahtiin. Kierroksia järjestetään kerran kuussa. Oppaana toimivat Taidehallin taidekasvattaja, näyttelyn taiteilijat, kuraattorit tai muut näyttelyä tuntevat henkilöt. Kierros kestää noin tunnin ja sisältyy sisältyy pääsylipun hintaan (eläkeläiset 4 €). Ei ilmoittautumista. Mikäli tapahtumaan on rajoitettumäärä paikkoja, paikat täytetään saapumisjärjestyksessä. Kokoontuminen Kalevan Navetan infossa. K65 Taidetorstai sisältyy K65-toimintaan, jota koordinoidaan yhdessä Seinäjoen kaupungin kulttuuripalveluiden ikääntyneiden kulttuuritoiminnan kanssa. Tapahtumiin on leikkimielinen ikäraja K65. Kevään 2021 K65 Taidetorstait 22.4. klo 13 Jaana Maijalan taiteilijatapaaminen Jaana Maijalan & Ville Linnan Prometheuksen kanto - Pysykää yhdessä -näyttelyssä 20.5. klo 13 Päivi Rintaniemen taiteilijatapaaminen
{"fi":"Ei ennakkoilmoittautumista ","sv":"","en":""}
Toukokuun Taidetiistait: Kylässä Teemu Hirvilammi
Päivi Rintaniemi kutsuu taiteilijatapaamiseensa vieraaksi arkkitehti Teemu Hirvilammin. Hirvilammi on suunnitellut Kalevan Navetan ja luonnollisesti myös näyttelytila Hallin saneerauksen. Taiteilijat keskustelevat yleisön edessä vapaamuotoisesti Calix-näyttelyyn liittyvistä teemoista. Tilaisuuteen otetaan 20 henkeä ja se sisältyy pääsylippuun (6/4 €). Ei ennakkoilmoittautumista. Calix-näyttely esillä 29.5. saakka. Seinäjokelaistaiteilija Päivi Rintaniemen yksityisnäyttelyssä ihmetellään maailmaa, kaaosta ympärillämme. Elämämme monimutkaisuus ja asioiden moniselitteisyys toimii tausta-ajatuksena suurikokoisia veistoksia esittelevässä näyttelyssä. Veistosten yksinkertainen, hauras mutta stabiili muoto antaa yleisölle mahdollisuuden keskittyä yksinkertaiseen, fyysiseen pintaan ja pysäytettyyn liikkeeseen. Päivi Rintaniemi on tehnyt menestyksekkään uran mittavalla taiteellisella työllään. Hänen teoksiaan on ollut esillä lukuisissa näyttelyissä Suomessa ja ulkomailla. Taiteilijana Päivi Rintaniemi puhuu teostensa äärellä asioista ja elämän kääntökohdista sanoilla, joihin kuulijan on helppo samaistua. Hänen näyttelynsä ja teoksensa usein kantavatkin nimiä arkisesta todellisuudesta. Tutkijan lailla hän pohtii taiteessaan ihmisyyttä, sitä mitä näemme muissa ja miten voimme välittää toisistamme huomaamalla taiteen kautta asioiden yksinkertaisuuden ja kauneuden.
Päivi Rintaniemen taiteilijatapaamisessa vieraana arkkitehti Teemu Hirvilammi
{"fi":"Ennakkoilmoittautuminen (Max. 50 osallistujaa): www.lyyti.in/kumppanuuspoyta ","sv":"","en":""}
Seinäjoen kaupunki yhteistyökumppaneineen kutsuu yhdistyksiä, seuroja, järjestöjä ja yhteisöjä kumppanuuspöytään. Tervetuloa kuulolle ja keskustelemaan, mitä merkitsee järjestöystävällinen kunta! Kokoonnumme virtuaalisesti Teams-sovelluksen avulla.
Tervetuloa kuulolle ja keskustelemaan, mitä merkitsee järjestöystävällinen kunta!
Linkki Teams-kokoukseen lähetetään ilmoittautuneille sähköpostitse.
{"fi":"23.5. mennessä: https://link.webropol.com/s/tekijoidenkahvit","sv":"","en":""}
Etelä-Pohjanmaan taiteen ja kulttuurin tekijöiden aamukahvit
Toukokuun kulttuurin ja taiteen tekijöiden aamukahvien aiheena on kulttuuripalveluiden muotoilu ja tuotteistaminen. Mukana kahveilla on taiteen asiantuntija ja palvelutuotteiden ammattilainen Johanna Wahlbeck. Johanna kouluttaa tuotteistamista laajalti kulttuurialalla ja on omassa palveluntuotannossaan erikoistunut kuvataidemenetelmien käyttöön. Johannalle on tarjolla myös neljä henkilökohtaista sparrausaikaa. Tilaisuudessa esitellään myös Etelä-Pohjanmaan alueen kulttuuripalvelutarjotin –pilotti, johon haetaan mukaan alueen osaajien palveluita. Tilaisuus järjestetään verkossa ja koronatilanteen salliessa siihen voi osallistua myös paikan päällä Kalevan Navetalla (os. Nyykoolinkatu25, Seinäjoki). Tilaisuus vaatii ennakkoilmoittautumisen. Ohjelma (Klo 8:30 Kahvitarjoilu Kalevan Navetan Hugo-salissa) Klo 8:45 Linjat auki klo 9:00 Tervetuloa! Mikä on Etelä-Pohjanmaan kulttuuripalvelutarjotin? Päivi Alaniska, kehittämistehtävän projektikoordinaattori, Seinäjoen kaupungin kulttuuripalvelut klo 9:15 Näkökulmia kulttuuri –ja taidepalveluiden tuotteistamiseen, Johanna Wahlbeck klo 10:20 Keskustelua ja kysymyksiä klo 10:45 Etelä-Pohjanmaan liiton tapahtumakalenteri- Onko sinun tapahtumasi jo täällä? Tutustu kulttuuripalvelutarjottimeen ja jätä sinne tietosi: https://link.webropol.com/s/kulttuuritarjotinep Tilaisuus on osa Etelä-Pohjanmaan liiton ja Seinäjoen kaupungin kulttuuripalveluiden opetus- ja kulttuuriministeriön rahoittamaa alueellista Kulttuurin paikka – kehittämistehtävää. Tehtävällä pyritään varmistamaan, että maaseudulla ja maaseutumaisilla alueilla on myös jatkossa mahdollisuus elää kulttuurisesti rikasta ja hyvinvointia edistävää elämää. www.seinajoki.fi/kulttuurinpaikka I www.facebook.com/kulttuurinpaikka
Toukokuun taiteen ja kulttuurin tekijöiden aamukahveilla aiheena kulttuuripalveluiden muotoilu ja alueen oma kulttuuripalvelutarjotin.
Tilaisuutta voi seurata myös etänä Teamsin kautta.
Etelä-Pohjanmaan liitto ja Seinäjoen kaupungin kulttuuripalvelut
{"fi":"16.5.2021 mennessä: https://link.webropol.com/s/kulttuurijaleader","sv":"","en":""}
Mitä on Leader -toiminta ja miten se voi tukea maaseudun kulttuurin kenttää? Millaisia Leader -hankkeita on toteutettu kulttuurin ja taiteen saralla? Tule mukaan kuulemaan millaisia mahdollisuuksia Leader –rahoitus tarjoaa alueemme kulttuurin ja taiteen kentän kehittämiseen. Tilaisuus on suunnattu eteläpohjalaisille taide- ja kulttuuriyhdistyksille sekä osuuskunnille. Tilaisuus järjestetään Teams–alustalla verkkotilaisuutena. Ohjelma klo 17:45 Linjat auki klo 18:00 Tervetuloa mukaan! klo 18:10 Leader edistää paikallista kulttuuria, Leader –ryhmän puheenvuoro klo 18:40 Esimerkkejä alueelta ja muualta Suomesta. Susanna Oversteyns, Lapuan kaupungin kulttuuripalvelut ja Päivi Alaniska, Etelä-Pohjanmaan alueellinen kehittämistehtävä klo 19:10 Yhteenveto: Miten tästä eteenpäin? klo 19:15 Vapaata keskustelua linjoille jäävien kanssa klo 19:30 Linjat sulkeutuvat Yhteistyössä Etelä-Pohjanmaan Leader- toimintaryhmät Aisapari, Kuudestaan, Liiveri, Suupohja, Yhyres sekä Lapuan kaupungin kulttuuripalvelut ja Kulttuurin paikka. Tilaisuus on osa Etelä-Pohjanmaan liiton ja Seinäjoen kaupungin kulttuuripalveluiden Opetus- ja kulttuuriministeriön rahoittamaa alueellista Kulttuurin paikka – kehittämistehtävää. Tehtävällä pyritään varmistamaan, että maaseudulla ja maaseutumaisilla alueilla on myös jatkossa mahdollisuus elää kulttuurisesti rikasta ja hyvinvointia edistävää elämää. www.seinajoki.fi/kulttuurinpaikka I www.facebook.com/kulttuurinpaikka
Leader –rahoituksen mahdollisuudet Etelä-Pohjanmaalla. Tilaisuus eteläpohjalaisille taiteen ja kulttuurin yhdistyksille.
{"fi":"Ilmoittautuminen NetTicket-verkkokaupassa","sv":"","en":""}
Esillä olevassa Jaana Maijalan ja Ville Linnan Prometheuksen kanto -näyttelyssä hiljennytään kuuntelemaan, piirretään näkemättä ja toisaalta havainnoidaan kevään tuloa. Joogatunnin ohjaa joogaohjaaja Anneli Kupari. Lempeä hathajooga sopii kaikenikäisille ja -kuntoisille naisille ja miehille, jotka haluavat huolehtia omasta terveydestään ja hyvinvoinnistaan. Perustana ovat tietoisesti ja keskittyneesti suoritettavat harjoitukset, luonnollinen hengitys, rentoutuminen ja mielen hiljentäminen. Harjoituksessa keskitytään vahvasti selkään, koska sen kunto vaikuttaa koko ihmisen hyvinvointiin. Tilaan mahtuu 15 joogaajaa. Mukaan tarvitset oman alustan ja lämpimät ja joustavat vaatteet, sekä halutessasi viltin.
Taidejooga on lempeä, kaikille sopiva hathajoogaharjoitus, joka järjestetään Taidehallin Vintillä taiteen ympäröimänä.
Katri Yli-Erkkilä - VIERAANTUNEET -taidenäyttely
Varikkogalleriassa 2.5.-23.5.2021 https://www.varikko.fi/l/katri-yli-erkkila-vieraantuneet/ Avoinna ke-su klo 11-17, vapaa pääsy. Varikkogalleria. Kalevalantie 6B, 60100 Seinäjoki https://www.varikko.fi Tervetuloa!
Petri Laaksonen: Äideistä parhain -livestream konsertti
Petri Laaksosen Äideistä parhain – äitienpäiväkonsertti striimattuna 9.5.2021, klo 18.00 Laulaja-säveltäjä Petri Laaksonen konsertoi Malmin kirkosta Äideistä parhain -livestream-konsertin äitienpäivänä. Laaksosen melodiset ja elämänmakuiset laulut yhdistettynä vahvaan ja sielukkaaseen tulkintaan ovat koskettaneet monia suomalaisia jo neljännesvuosisadan ajan. Petri Laaksosen tuotteliaasta kynästä ovat lähtöisin niin kansanlauluksi noussut Täällä Pohjantähden alla kuin Euroviisuhitit Eläköön elämä, Sata salamaa ja Oot voimani mun. Petri Laaksonen kommentoi tulevaa livestream-konserttia: “Äidit ovat rakkaita. Siksipä on upeaa onnitella heitä ja laulaa kaikille Suomen äideille heidän juhlapäivänään rakastetuimpia sävelmiäni”. Konsertissa Petri Laaksonen (laulu & piano) kanssa esiintyvät Petri Hatakka (koskettimet & laulu) sekä Make Perttilä (kitara & laulu). Petri Laaksonen Äideistä parhain – äitienpäivän livestream-konsertti Su 9.5. klo 18.00 Liput alk. 15 € Tiketti
Petri Laaksosen Äideistä parhain – äitienpäiväkonsertti striimattuna 9.5.2021, klo 18.00
Pääset katsomaan keikkaa osoitteessa tiketti.stream lipustasi löytyvällä 13-numeroisella koodilla. Live stream -koodi toimii yhdellä laitteella kerrallaan.